Bring die kundigheid terug Min. Gordhan | SAUK.co.za - Nuus.info
Die voormalige senior werkers van die Nasionale lugdiens moet teruggebring word in hulle ampte, en die Minister van Finansies moet daarna omsien dat dit gebeur.
Dit is die boodskap van mnr. Duvenhage van Outa wat gerig is aan die adres van die Minister van Finansies, Pravin Gordhan.
Outa versoek dat die voormalige hoofbeampte, Walt meyer, en die voormalige Uitvoernde Hoof, Nico Bezuidenhout, asook die geskorste tesourier Cynthia Stimpel en Sylvain Bosc in hulle ampte herstel moet word en daarmee die kundigheidsvlak herstel tot wat dit vroeër was.
Die SA Lugdiens het sedert die betrokke bestuurders vervang is, agteruit geboer en groot ekonomiese verliese getoon wat daarop dui dat die bedryf tegnies bankrot is as die staat nie finansieel ingryp nie.
Minister Gordhan het Dinsdag gesê die SA Lugdiens benodig 'n "hele nuwe Raad" en bygevoeg dat "politieke huiswerk" nodig is om die regte persone te vind wat oor die kundigheid beskik om die Lugdiens weer op gesonde grondslag te kry.
Outa sê in 'n verklaring die SAL het oor die afgelope paar jaar van sy mees kundige bestuurslede verloor wat oor die ervaring beskik om die Lugdiens te bestuur.